Մոցարտ ռոք օպերա

Մոցարտ. ռոք օպերա (ֆր.՝ Mozart, l’opéra rock), ֆրանսիական մյուզիքլ Դովա Ատտյաի և Ալբերտ Բարոն Կոենի կողմից, նվիրված Վոլֆգանգ Ամադեուս Մոցարտի կյանքին։ Համարվում է 2009-2010 թվականների ամենաշահութաբեր նախագծերից մեկը, ավելի քան 800 000 վաճառված տոմսերի քանակով։ Ներկայացվել է Ֆրանսիայում, Բելգիայում, Ռուսաստանում, Ուկրաինայում, Ճապոնիայում, Կորեայում։


== Սյուժե ==


=== Գործողություն 1 ===
Մահանում է Մոցարտի հովանավոր Զալցբուրգի արքեպիսկոպոսը և գահին է բարձրանում Հիերոնիմ ֆեն Կոլլորեդո-Մանսֆելդը, որն ատում է Մոցարտին և նրա երաժշտությունը։ Կոլլորեդոն մերժում է Մոցարտի՝ իր հոր հետ ճանապարհորդելու, ելույթներ ունենալու խնդրագիրը։ 17-ամյա Մոցարտը մոր հետ ստիպված գաղտնի լքում է Զալցբուրգը։ Կոլլերադոն բոլոր ծանրակշիռ անձանց հանձնարարում է չընդունել Մոցարտին։ 
Մոցարտը մոր հետ հասնում է Մանհեյմ, որտեղ ծանոթանում է Վեբեր ընտանիքի հետ և հրապուրվում Վեբեր քույրերից մեկին՝ Ալոիզիային, որն ուներ հրաշալի ձայն և արտաքին։ Մոցարտը խոստանում է նրա համար գրել օպերա, սակայն նամակ ստանալով հորից, ստիպված մեկնում է Փարիզ։ Այստեղ մահանում է Մոցարտի մայրը, իսկ Մոցարտին Փարիզում չեն ընդունում, չեն հասկանում նրա երաժշտությունը։
Զալցբուրգի հետադարձ ճանապարհին Մոցարտն իմանում է, որ Ալոիզիան ամուսնացել է, և այլև նրա կարիքը չունի։


=== Գործողություն 2 ===
Մոցարտը թողնում է արքունական ծառայությունը և դառնում ազատ կոմպոզիտոր։ Վիեննայում վերաջապես նա փառքի է հասում և ամուսնանում Վեբերի քույրերից Կոնստանցիայի հետ, որն անհունորեն սիրահարված էր Մոցարտին։ 
Պալատական գլխավոր երաժիշտ Սալյերին այնքան է հմայված Մոցարտի երաժշտությամբ, որ սկսում է ատել ու պալատական այլ օգնականների հետ դավեր է նյութում նրա դեմ։ Այդ ժամանակ մահանումէ նաև Մոցարտի հայրը։ 
Մոցարտը խորհրդավոր անծանոթից ստանում է ռեքվիեմ գրելու պատվեր, սակայն օրեց-օր զգում է մահվան մոտենալը և հասկնում, որ ռեքվիեմը հնարավոր է դառնա իր իսկ հոգեհանգստյան երաժշտությունը։ Սալյերին որոշում է օգնել Մոցարտին, սակայն արդեն ուշ է լինում, և Մոցարտը մահանում է։


== Ստեղծման պատմությունը և հաջողությունները ==
Մտահղացումը ծագել է 2008 թվականին։ Պրոդյուսերները ցանկացել են ցույց տալ, որ Մոցարտին կարելի է համարել առաջին ռոք-երաժիշտը։ Նրան իրապես կարելի էր համարել իր ժամանակների ռոք-աստղ՝ հանճար, խռովարար, որի կյանքը հարուստ էր վերելքներով ու անկումներով։ 
Առաջին անգամ մյուզիքլը ներկայացվել է 2009 թվականի սեպտեմբերի 22-ին Փարիզի Սպորտի պալատում։ Ներկայացումից հետո այս մյուզիքլը հետին պլան է մղում մյուս բավականին հայտնի մյուզիքլներին։


=== Պարգևներ ===
NRJ Music Awards-ի երեք մրցանակներ, որպես տարվա լավագույն խումբ-դուետ, տարվա երգ (Florent Mothe, L’Assasymphonie), տարվա ֆրանկոֆոն հայտնություն։.
Մյուզիքլի թողարկված ալբոմն ունի ադամանդե ձայնասկավառակի կարգավիճակ։


=== Տեսահոլովակներ ===
Tatoue Moi (2008),
L’Assasymphonie (2009),
Vivre en crever (2009),
Le Bien qui fait mal (2009),
Quand on arrive en ville(2009),
J’accuse mon pere (2010),
C’est bientôt la fin (2010).


=== Անվանակարգ ===
Մոցարտ. ռոք-օպերան երկայացվածէ եղել «Մյուզիքլ» անվանակարգում Բյուրեղապակյա գլոբուս մրցանակաբաշխությունում, սակայն չի հաղթել։.


=== Երգիչ-կատարողներ ===
Միքելանջելո Լոկոնտե (Mikelangelo Loconte) - Վոլֆգանգ Ամադեուս Մոցարտ
Ֆլորան Մոտ (Florent Mothe) - Անտոնիո Սալյերի
Սոլալ (իրական անունը՝ Լորան Մորան) (Solal) - Լեոպոլդ Մոցարտ
Մաեվա Մելինե (Maeva Méline) - Մոցարտի քույրը
Մելիսսա Մարս - Ալոիզիա Վեբեր
Կլեր Պերո (1-ին սեզոն), հետագայում փոխարինվեց Դիան Դասսինով (Diane Dassigny) (2-րդ սեզոն) - Կոնստանցիա Վեբեր
Էստել Միշո (Estelle Micheau) - դիվա


== Երգեր ==


=== Գործողություն 1 ===
L’ouverture
Penser l’impossible
La Chanson de l’aubergiste
Le Trublion
Bim Bam Bim Boum
Ah vous dirais-je maman!
Six pieds sous terre
J’accuse mon pere
Tatoue-Moi
La procession
La Mascarade
Je dors sur les roses


=== Գործողություն 2 ===
Comedie Tragedie
Place je passe
Si je defaille
Le Bien qui fait mal
Les solos sous les draps
L’Assasymphonie
Les noces de figaro
Dors mon ange
Victime de ma victoire
Vivre a en crever
Debout les fous


=== Մյուզիքլում չհնչած երգեր ===
L’Operap
Je danse avec les dieux
Quand le rideau tombe
Le Bonheur de Malheur
Le Carnivore


== Ծանոթագրություններ ==


== Արտաքին հղումներ ==
Մյուզիքլի պաշտոնական կայք Archived 2009-05-01 at the Wayback Machine.
Յութուբում